Uned 103: Cyflwyniad i gylch bywyd yr amgylchedd adeiledig

# Enghraifft o gynllun gwaith

Mae’r cynllun gwaith enghreifftiol hwn yn cynnwys dysgu yn yr ystafell ddosbarth ar gyfer Uned 103. Mae’n seiliedig ar 3 awr y sesiwn ar gyfer 18 sesiwn. Mae’n enghraifft yn unig o gynllun gwaith posibl ac mae’n seiliedig ar ddamcaniaeth mewn canolfan Addysg Bellach, ond gellir ei ddiwygio i gyd-fynd â’r holl gyfleusterau dysgu gyda’r addasiadau angenrheidiol i ddiwallu anghenion dysgwyr unigol.

**Gallwch ddefnyddio'r cynllun gwaith enghreifftiol fel y mae, ei addasu neu dynnu cynnwys ohono i greu cynllun gwaith sy'n addas i'ch anghenion cyflawni. Gellir ei addasu hefyd drwy ychwanegu gweithdai theori ac ymarferol i gynorthwyo dysgwyr sydd ag amser dysgu ychwanegol neu sydd ei angen.**

Dylai canolfannau hefyd ymgorffori’r themâu canlynol, lle bo hynny’n briodol, fel llinynnau sy’n rhedeg drwy bob un o adrannau’r cymhwyster. Er nad oes cyfeiriad penodol atynt yn yr adran ar gynnwys yr adran, mae City and Guilds o’r farn bod y rhain yn hanfodol wrth addysgu’r cymhwyster:

* ystyriaethau iechyd a diogelwch, yn enwedig yr angen i bwysleisio wrth ddysgwyr fod yn rhaid iddynt ystyried iechyd a diogelwch pobl eraill yn ogystal â nhw eu hunain
* Sgiliau Hanfodol (Cymhwyso Rhif, Cyfathrebu, Llythrennedd Digidol a Chyflogadwyedd)
* tasgau estynedig a materion gwahaniaethu, cynhwysiant, hawl a chydraddoldeb
* materion ysbrydol, moesol, cymdeithasol a diwylliannol
* addysg amgylcheddol a materion Ewropeaidd cysylltiedig
* Gwerthoedd Prydeinig
* defnyddio technoleg gwybodaeth dysgu.

Uned 103: Cyflwyniad i gylch bywyd yr amgylchedd adeiledig

# Enghraifft o gynllun gwaith

**Cwrs/cymhwyster:** Cymhwyster Sylfaen mewn Adeiladu a Pheirianneg Gwasanaethau Adeiladu **Enw'r tiwtor:** Rhowch enw’r tiwtor yma

**Nifer y sesiynau**:18 **Oriau cyflwyno**: 55 **Lleoliad**:Rhowch y lleoliad yma **Grŵp**: Rhowch y grŵp yma

|  |
| --- |
| **Deilliannau dysgu**   1. Deall dyluniad adeiladau a strwythurau 2. Adnabod y broses gynllunio 3. Deall y gwahanol gamau mewn adeiladu a gosod gwasanaethau 4. Gwybod beth yw’r dulliau o hyrwyddo gwasanaethau yn y sector adeiladu ac amgylchedd adeiledig 5. Gwybod beth yw pwrpasau a’r gwahanol fathau o gynnal a chadw adeiladau, strwythurau a gwasanaethau 6. Deall ail-bwrpasu adeiladau a strwythurau 7. Gwybod beth yw’r broses o ddymchwel a dad-adeiladu adeiladau a strwythurau |

| Sesiwn | Amcanion/Deilliannau Dysgu **Bydd y dysgwr yn:** | Gweithgareddau ac adnoddau | Gwiriad sgiliau |
| --- | --- | --- | --- |
| 1  3 awr | 1. **Deall dyluniad adeiladau a strwythurau**   1.1 Tirfesur | Gweithgareddau:   * Cyflwyniad i’r uned a’r canlyniadau disgwyliedig. * Hwyluso trafodaeth yn y dosbarth. * Cyflwyno PowerPoint 1 a chyflwyno’r dysgwyr i wahanol ddibenion mesur tir a phwysigrwydd mesur yn gywir. * Gwneud yn siŵr bod y dysgwyr wedi deall egwyddorion sylfaenol tirfesur a’r diffiniadau canlynol: trosglwyddo lefelau a datwm, tirfesur â chadwynfeydd, tirfesur â chwmpawd, meincnodau arolwg ordnans, meincnodau dros dro. * Trafod datblygiad cyfarpar tirfesur, edrych ar sut mae defnyddio theodolitau, ffyn mesur, cwmpawdau, lefelau awtomatig, laserau a sganwyr. * Os oes modd, dylech arddangos offer a gwneud ymarferion lefelu sylfaenol mewn gweithdy neu faes. Defnyddio cyfarpar mesur laser i gyfrifo arwynebedd a chyfeintiau ystafelloedd dosbarth a gweithdai.   Adnoddau:   * **PowerPoint 1: Deall dyluniad adeiladau a strwythurau** * **Taflen waith 1: Tirfesur** | Cwestiynau llafar  **Taflen waith 1**  Adborth ar Daflen Waith 1 |
| 2  3 awr | 1. **Deall dyluniad adeiladau a strwythurau**   1.2 Yr ystyriaethau amgylcheddol sy’n effeithio ar adeiladu | Gweithgareddau:   * Hwyluso trafodaeth yn y dosbarth. Trafod pwysigrwydd gwarchod yr amgylchedd rhag gweithgareddau gwaith. * Trafod digwyddiadau lleol, cenedlaethol a rhyngwladol, hy, gollyngiadau olew Amoco Cadiz neu Exxon Valdez, neu lygredd aer o waith dur, ee sut mae Port Talbot yw’r nawfed ddinas fwyaf llygredig yn y DU. * Cyflwyno PowerPoint 2 a chyflwyno’r dysgwyr i fesurau rhagofalus ac ataliol, cywiro yn y tarddiad, integreiddio o fewn yr amgylchedd a’r egwyddor ‘y llygrwr sy’n talu’.   Adnoddau:   * **PowerPoint 1:** **Deall dyluniad adeiladau a strwythurau** * **Taflen waith 2:** **Polisi ‘y llygrwr sy’n talu’** * Gwefan: <https://gov.wales/sites/default/files/consultations/2019-03/eu-exit-consultation-document_0.pdf> | Cwestiynau llafar    **Taflen waith 2**  Adborth ar Daflen Waith 2 |
| 3  3 awr | 1. **Deall dyluniad adeiladau a strwythurau**   1.3 Cynaliadwyedd | Gweithgareddau:   * Cyflwyno PowerPoint 1 a chyflwyno egwyddorion a phwysigrwydd cynaliadwyedd. * Trafodaeth ddosbarth ar effaith arferion cynaliadwy ac anghynaladwy. Trafod sut gall cynllunio ystyrlon a defnyddio deunyddiau sydd ar gael yn fasnachol helpu i leihau gwastraff, cyflymu’r broses cynhyrchu, lleihau costau a chynyddu elw. * Trafod sut gellir lleihau’r defnydd o adnoddau naturiol drwy wella dyluniadau, defnyddio insiwleiddiad a chasglu dŵr. * Cyflwyno amrywiaeth o ffynonellau ynni adnewyddadwy sy’n lleihau costau rhedeg wrth warchod adnoddau naturiol. * Y dysgwyr i chwilio ar-lein am ddeunyddiau inswleiddio cynaliadwy.   Adnoddau:   * **PowerPoint 1:** **Deall dyluniad adeiladau a strwythurau** * **Taflen waith 3: Cynaliadwyedd** * Gwefannau i ymchwilio i ddeunyddiau inswleiddio cynaliadwy: * <https://woodfibreinsulation.co.uk/homepage/nature-pro/> * [www.kingspaninsulation.co.uk/Sustainability.aspx](http://www.kingspaninsulation.co.uk/Sustainability.aspx) * [http://insulation.sustainablesources.com](http://insulation.sustainablesources.com/%20) * [www.superhomes.org.uk/resources/whats-best-insulation-material/](http://www.superhomes.org.uk/resources/whats-best-insulation-material/) * [www.building.co.uk/data/sustainability-thermal-insulation/3075146.article](http://www.building.co.uk/data/sustainability-thermal-insulation/3075146.article) | **Taflen waith 3**  Adborth ar Daflen Waith 3 |
| 4  3 awr | 1. **Deall dyluniad adeiladau a strwythurau**   1.4 Dylunio gwastraff allan o brosiectau | Gweithgareddau:   * Cyflwyno PowerPoint 1 a thrafod sut gall cynllunio yn y cam dylunio helpu i leihau’r deunyddiau sydd eu hangen i adeiladu adeilad. Egluro sut mae danfon fesul cam yn lleihau gwastraff a difrod a thrafod deunyddiau ailgylchu/ail-bwrpasu. * Egluro sut mae cylchdroi deunyddiau yn helpu i’w harbed drwy sicrhau bod deunyddiau darfodus yn cael eu defnyddio mewn trefn.   Adnoddau:   * **PowerPoint 1: Deall dyluniad adeiladau a strwythurau** * **Taflen waith 4: Dylunio gwastraff allan o brosiectau** | **Taflen waith 4**  Adborth ar Daflen Waith 4 |
| 5  3 awr | 1. **Deall dyluniad adeiladau a strwythurau**   1.5 Cynlluniau a dogfennau a ddefnyddir mewn adeiladu. | Gweithgareddau:   * Cyflwyno PowerPoint 1 ac egluro dibenion y mathau cyffredin o luniadau sy’n cael eu defnyddio mewn gwaith adeiladu, gan gynnwys y graddfeydd a ddefnyddir ar bob lluniad. Bloc, safle, llawr, manwl, amrediad. * Egluro’r gwahanol dafluniadau sy’n cael eu defnyddio mewn lluniadau adeiladu, gan gynnwys orthograffig, isometrig a weirio. * Trafod y prif ddogfennau a ddefnyddir ochr yn ochr â lluniadau: rhestrau a manylebau. * Egluro’r gwahaniaeth rhwng croeslinellau, symbolau a byrfoddau sy’n cael eu defnyddio mewn lluniadau adeiladu.   Adnoddau:   * **PowerPoint 1: Deall dyluniad adeiladau a strwythurau** * **Taflen waith 5: Cynlluniau a dogfennau a ddefnyddir mewn adeiladu** | **Taflen waith 5**  Adborth ar Daflen Waith 5 |
| 6  3 awr | 1. **Adnabod y broses gynllunio**   2.1 Rolau a chyfrifoldebau | Gweithgareddau:   * Hwyluso trafodaeth yn y dosbarth. * Cyflwyno PowerPoint 2 a thrafod y gwahaniaethau rhwng swyddog rheoli datblygu, swyddog cadwraeth treftadaeth adeiledig a swyddog rheoli adeiladu (awdurdod lleol neu Arolygydd Cymeradwy). * Trafod sut mae swyddogion rheoli adeiladau yn monitro’r gwaith o adeiladu adeilad ac yn archwilio’r gwaith ar wahanol gamau i sicrhau eu bod yn cyrraedd y safonau ansawdd gofynnol.   Adnoddau:   * **PowerPoint 2: Adnabod y broses gynllunio** * **Taflen waith 6: Rolau a chyfrifoldebau** | **Taflen waith 6**  Adborth ar Daflen Waith 6 |
| 7  3 awr | 1. **Adnabod y broses gynllunio**   2.2 Y prif reoliadau a deddfwriaeth ar gynllunio. | Gweithgareddau:   * Hwyluso trafodaeth yn y dosbarth. * Cyflwyno PowerPoint 2 a chyflwyno dysgwyr i’r prif fathau o ganiatâd neu gymeradwyaeth. * Trafod y gwahanol fathau o ganiatâd cynllunio sydd ar gael – pryd maent ar gael, sut maent yn cael eu defnyddio a goblygiadau eu torri. * Gofyn i’r dysgwyr roi enghreifftiau o adeiladau sy’n cael eu caniatáu gan ddefnyddio hawliau datblygu a ganiateir. * Dangos i’r dysgwyr sut mae cael gafael ar ddiweddariadau i'r Rheoliadau Adeiladu: <https://www.planningportal.co.uk/info/200135/approved_documents>   **Adnoddau:**   * **PowerPoint 2:** **Adnabod y broses gynllunio** * **Taflen waith 7: Y prif reoliadau a deddfwriaeth ar gynllunio** * [Henebion Cofrestredig | Cadw (llyw.cymru)](https://cadw.llyw.cymru/cyngor-a-chymorth/asedau-hanesyddol/henebion-cofrestredig) * [Mathau Caniatâd – Planning Portal – Cymru](https://www.planningportal.co.uk/wales_cy/info/5/applications/58/mathau_caniat%C3%A2d) | **Taflen waith 7**  Adborth ar Daflen Waith 7 |
| 8  3 awr | 1. **Adnabod y broses gynllunio**   2.3 Gwarchod treftadaeth | Gweithgareddau:   * Gofyn i’r dysgwyr a ydynt yn gallu egluro beth yw adeilad treftadaeth. * Cyflwyno PowerPoint 2 a chyflwyno dysgwyr i’r gwahanol fathau o warchod treftadaeth: adeilad rhestredig (Gradd I, II\* a II), heneb gofrestredig, ardal gadwraeth, Safle Treftadaeth y Byd, rhestrau lleol, Esemptiad Eglwysig. * Disgrifio gwahanol raddau adeiladau rhestredig. * Y dysgwyr i ymchwilio a thrafod adeiladau rhestredig lleol a’u pwysigrwydd i hanes a threftadaeth leol ac ati. * Trafod y cyfyngiadau sy’n effeithio ar y gwaith a ganiateir, y cyfyngiadau a osodir mewn ardal gadwraeth a’r cosbau am dorri’r ddeddfwriaeth.   Adnoddau:   * **PowerPoint 2:** **Adnabod y broses gynllunio** * **Taflen waith 8: Rhestrau treftadaeth** * Mae’r ddeddfwriaeth sy’n ymwneud ag adeiladau rhestredig ac ardaloedd cadwraeth yn cynnwys Deddf Cynllunio (Adeiladau Rhestredig ac Ardaloedd Cadwraeth) 1990.   <https://www.legislation.gov.uk/ukpga/1990/9/contents>   * Esemptiad Eglwysig: <http://www.legislation.gov.uk/wsi/2018/1087/contents/made> | **Taflen waith 8**  Adborth ar Daflen Waith 8 |
| 9  3 awr | 1. **Deall y gwahanol gamau mewn adeiladu a gosod gwasanaethau**   3.1 Strwythur adeilad | Gweithgareddau:   * Cyflwyno PowerPoint 3 ac edrych ar sut mae adeilad yn cael ei adeiladu â thair rhan wahanol: yr is-strwythur, yr uwchstrwythur a’r cydrannau mewnol, gan ddisgrifio sut mae pob un yn rhyngweithio i ffurfio strwythur cyflawn.   Trafodwch:   * y mathau o sylfeini a phryd mae’n briodol defnyddio pob ffurf. * bondiau brics cyffredin, a’r deunyddiau sy’n cael eu defnyddio i adeiladu waliau allanol. * amrywiaeth o ddulliau adeiladu ar gyfer lloriau gwaelod a lloriau uchaf. * amrywiaeth o ddulliau adeiladu to, gan gynnwys cyplau traddodiadol wedi’u torri â llaw a chyplau modern. * amrywiaeth o ddeunyddiau traddodiadol a modern i orchuddio to. * y gwahanol fathau o risiau, gan gynnwys grisiau syth a grisiau troellog. * beth yw cydrannau mewnol a dangos enghreifftiau.   Adnoddau:   * **PowerPoint 3: Deall y gwahanol gamau mewn adeiladu a gosod gwasanaethau** * **Taflen waith 9: Strwythur adeilad** | **Taflen waith 9**  Adborth ar Daflen Waith 9 |
| 10  3 awr | 1. **Deall y gwahanol gamau mewn adeiladu a gosod gwasanaethau**   3.2 Y dilyniant arferol o dasgau i adeiladu adeilad deulawr | Gweithgareddau:   * Trafod trefn adeiladu adeilad deulawr a pha lafur a pheiriannau sydd eu hangen ar bob cam o’r broses adeiladu. * Trafod y gwahanol ffyrdd y gellir llunio rhaglen waith gan ddefnyddio siartiau Gantt, dadansoddi llwybr critigol, ac ati. * Egluro pwysigrwydd cynllunio gofalus a goblygiadau cynllunio gwael ar y rhaglen waith - defnyddiwch y 6P i ddangos hyn. * Y dysgwyr i lunio rhaglen waith sylfaenol.   Adnoddau:   * **PowerPoint 3: Deall y gwahanol gamau mewn adeiladu a gosod gwasanaethau** * **Taflen waith 10: Trefn gwaith 1** * **Taflen waith 11: Trefn gwaith 2** | **Taflenni gwaith 10 ac 11**  Adborth ar Daflen Waith 10 ac 11 |
| 11  3 awr | 1. **Deall y gwahanol gamau mewn adeiladu a gosod gwasanaethau**   3.3 Cysylltiadau gweithio effeithiol a chynhyrchiol rhwng gwahanol fasnachau crefft | Gweithgareddau:   * Egluro manteision ac anfanteision amrywiaeth o ddulliau cyfathrebu a ddefnyddir yn y sector. * Egluro pam mae gwahanol fathau o ddulliau cyfathrebu’n cael eu defnyddio mewn gwahanol leoliadau, hy, arwyddion a hysbysiadau diogelwch yn cael eu harddangos mewn mannau amlwg sy’n atgyfnerthu gofynion Cyfarpar Diogelu Personol ac ati. * Trafod pwysigrwydd cyfathrebu clir a chryno a goblygiadau camgyfathrebu.   Adnoddau:   * **PowerPoint 3: Deall y gwahanol gamau mewn adeiladu a gosod gwasanaethau** * **Taflen waith 12: Cyfathrebu** | **Taflen waith 12**  Adborth ar Daflen Waith 12 |
| 12  3 awr | 1. **Gwybod beth yw’r dulliau o hyrwyddo gwasanaethau yn y sector adeiladu ac amgylchedd adeiledig**   4.1 Dulliau marchnata  4.2 Effaith marchnata llwyddiannus ar fusnesau | Gweithgareddau:   * Gofyn i’r dysgwyr roi enghreifftiau o wahanol ddulliau marchnata. * Trafod sut mae marchnata wedi datblygu dros amser a sut mae’r cyfryngau cymdeithasol wedi dod yn adnodd marchnata pwysig. * Egluro beth sy’n diffinio cwmni bach a chanolig a chwmni mawr. * Trafod sut gall marchnata llwyddiannus effeithio ar fusnes a sut mae angen buddsoddiad i farchnata ac ariannu unrhyw dwf yn y busnes yn sgil gweithgareddau marchnata llwyddiannus.   Adnoddau:   * **PowerPoint 4:** **Gwybod beth yw’r dulliau o hyrwyddo gwasanaethau yn y sector adeiladu ac amgylchedd adeiledig** * **Taflen waith 13: Marchnata a datblygu busnes** | **Taflen waith 13**  Adborth ar Daflen Waith 13 |
| 13  3 awr | 1. **Gwybod beth yw pwrpasau a’r gwahanol fathau o gynnal a chadw adeiladau, strwythurau a gwasanaethau**   5.1 Mathau o wasanaeth, trefniadau cynnal a chadw a thrwsio ar gyfer adeiladau a chrefftau BSE | Gweithgareddau:   * Trafod rhaglenni cynnal a chadw sydd wedi’u cynllunio a heb eu cynllunio, a beth yw manteision ac anfanteision y ddau ddull. * Egluro beth yw cynllun gwasanaeth a rhoi enghreifftiau o pryd mae’n cael ei ddefnyddio. * Trafod y tasgau mae gwahanol grefftwyr adeiladu a pheirianneg yn eu gwneud.   Adnoddau:   * **PowerPoint 5: Deall pwrpas cynnal a chadw adeiladau, strwythurau a gwasanaethau** * **Taflen waith 14: Cynnal adeiladau a gwasanaethau** | **Taflen waith 14**  Adborth ar Daflen Waith 14 |
| 14  3 awr | 1. **Gwybod beth yw pwrpasau a’r gwahanol fathau o gynnal a chadw adeiladau, strwythurau a gwasanaethau**   5.2 Pwrpas gwasanaethu a chynnal a chadw | Gweithgareddau:   * Trafod sut mae cynnal a chadw ffabrig adeilad yn rheolaidd yn ymestyn bywyd y ffabrig ac yn lleihau costau tymor hir. * Trafod manteision gwasanaethu systemau trydanol, nwy a TG yn rheolaidd er mwyn sicrhau eu bod yn gweithio’n effeithiol ac yn para am hir. * Trafod canlyniadau iechyd a diogelwch cyfarpar nwy a thrydan sydd heb eu cynnal a’u cadw’n dda.   **Adnoddau:**   * **PowerPoint 5: Deall pwrpas cynnal a chadw adeiladau, strwythurau a gwasanaethau** * **Taflen waith 15: Cynnal a Chadw** | **Taflen waith 15**  Adborth ar Daflen Waith 15 |
| 15  3 awr | 1. **Deall ail-bwrpasu adeiladau a strwythurau**   6.1 Ail-bwrpasu ac adfer adeiladau a strwythurau | Gweithgareddau:   * Cyflwyno PowerPoint 6. * Rhannu enghreifftiau lleol/rhanbarthol o adeiladau wedi’u hail-bwrpasu neu eu hadfer, ee troi gwesty’r King’s Head yn swyddfeydd yng Nghasnewydd. * Egluro sut mae modd addasu adeiladau nad ydynt yn addas i’w diben gwreiddiol mwyach i ddiwallu anghenion busnesau a thai lleol. * Egluro sut gall moderneiddio cartrefi adfywio canol trefi a dinasoedd gan gynnal agweddau diwylliannol a hanesyddol. * Trafod pam mae uwchraddio systemau’n bwysig i sicrhau bod gan gartrefi a busnesau’r dechnoleg a systemau gwresogi diweddaraf sy’n effeithlon o ran tanwydd.   Adnoddau:   * **PowerPoint 6: Deall ail-bwrpasu adeiladau a strwythurau** * **Taflen waith 16: Ail-bwrpasu ac adfer adeiladau** * <https://www.southwalesargus.co.uk/resources/images/8557343.jpg?display=1&htype=0&type=responsive-gallery> – gwesty King’s Head, Casnewydd: a oedd yn arfer bod yn wag ond fe gafodd ei droi’n swyddfeydd yn 2018. | **Taflen waith 16**  Adborth ar Daflen Waith 16 |
| 16  3 awr | 1. **Deall ail-bwrpasu adeiladau a strwythurau**   6.2 Ailgylchu ac ailddefnyddio | Gweithgareddau:   * Cyflwyno PowerPoint 6. * Egluro beth mae’r termau ‘ailgylchu’ ac ‘ailddefnyddio’ yn ei olygu yn y sector adeiladu a gwasanaethau adeiladu. * Trafod manteision ailgylchu (diogelu adnoddau naturiol, faint o ynni sy’n cael ei arbed gan leihau ôl troed carbon cynhyrchu deunyddiau/cydrannau). * Egluro sut gellir ailgylchu cynnyrch gwaith cerrig ar y safle i greu agregau, gan arwain at ddiogelu adnoddau naturiol a lleihau faint o garbon sy’n cael ei ryddhau wrth brosesu a chludo deunyddiau. * Trafod sut mae achub nodweddion archeolegol yn rhoi bywyd newydd i eitemau ac egluro pwysigrwydd hyn o ran cadw adeiladau hanesyddol.   **Adnoddau:**   * **PowerPoint 6: Deall ail-bwrpasu adeiladau a strwythurau** * **Taflen waith 17: Ailgylchu ac ailddefnyddio** | **Taflen waith 17**  Adborth ar Daflen Waith 17 |
| 17  4 awr | 1. **Gwybod beth yw’r broses o ddymchwel a dad-adeiladu adeiladau a strwythurau**   7.1 Gofynion datgomisiynu  7.2 Dulliau dymchwel | Gweithgareddau:   * Egluro’r gwahanol ddulliau o ddymchwel a phryd maent yn cael eu defnyddio. * Trafod y risgiau penodol sy’n gysylltiedig â dymchwel a’r gweithdrefnau sydd ar waith i liniaru hyn. Edrych ar ystadegau’r Awdurdod Gweithredol Iechyd a Diogelwch ar anafiadau yn y diwydiant adeiladu. * Trafod pwysigrwydd asesiadau risg a datganiadau dull sy’n ymwneud yn uniongyrchol â’r dasg risg uchel o ddymchwel. * Edrych ar enghraifft o weithwyr yn datgymalu’r rhannau peryglus o Adeilad Mackintosh yn Ysgol Gelf Glasgow fesul bricsen.   **Adnoddau:**   * **PowerPoint 7: Gwybod beth yw’r broses o ddymchwel a dad-adeiladu adeiladau a strwythurau** * **Taflen waith 18: Risgiau sy’n gysylltiedig â dymchwel** * **Taflen waith 19: Iechyd a diogelwch yn ystod dymchwel** * **Taflen waith 20: Dulliau dymchwel** * Dolen i fideo yn dangos pelen ddinistrio ar waith: <https://www.dailymotion.com/video/x61zll3> * Dolen fideo yn dangos tri bloc o fflatiau uchel yn cael eu mewnffrwydro:   <https://youtu.be/uMIiQGkLQo8>   * Adeilad Mackintosh: <https://www.theconstructionindex.co.uk/assets/news_articles/2018/07/1531293872_mackintosh.jpg> * <https://www.hse.gov.uk/statistics/pdf/fatalinjuries.pdf> | **Taflenni gwaith 18–20**  Adborth ar Daflenni gwaith 18 i 20 |
| 18  3 awr | 1. **Gwybod beth yw’r broses o ddymchwel a dad-adeiladu adeiladau a strwythurau**   7.3 Symud gwastraff dymchwel oddi ar safle | Gweithgareddau:   * Egluro sut gall gwastraff dymchwel effeithio ar yr amgylchedd lleol os nad yw wedi'i gadw o fewn ffiniau'r safle. * Trafod trefn ddiogel o weithrediadau sy’n caniatáu ailgylchu ac ailddefnyddio cydrannau adeiladu.   Adnoddau:   * **PowerPoint 7: Gwybod beth yw’r broses o ddymchwel a dad-adeiladu adeiladau a strwythurau** * **Taflen waith 21: Trefn cael gwared â gwastraff** * Mae rhagor o wybodaeth ar gael ar wefan yr Awdurdod Gweithredol Iechyd a Diogelwch <https://www.hse.gov.uk/construction/safetytopics/demolition.htm> | **Taflen waith 21**  Adborth ar Daflen Waith 21 |